b'\n_START_ARTICLE_\nAleksandrs Starkovs\n_START_SECTION_\nFutbolininko karjera\n_START_PARAGRAPH_\nStarkovas futbol\xc4\x85 \xc5\xbeaisti prad\xc4\x97jo b\xc5\xabdamas 10 met\xc5\xb3 am\xc5\xbeiaus gimtojoje Maduonoje, o b\xc5\xabdamas 20-ties 1975 m. debiutavo tuo metu stipriausiame Latvijos klube FK Daugava R\xc4\xabga. 1977 m. \xc4\xafmu\xc5\xa1\xc4\x99s 26 \xc4\xafvar\xc4\x8dius, Starkovas tapo TSRS \xc4\x8dempionato II lygos rezultatyviausiu \xc5\xbeaid\xc4\x97ju, tod\xc4\x97l j\xc4\xaf pasteb\xc4\x97jo geriausi TSRS klubai ir jis per\xc4\x97jo \xc4\xaf Maskvos Dinamo. Starkovas nepateko \xc4\xaf komandos pagrindin\xc4\x99 sud\xc4\x97t\xc4\xaf ir kitais metais gr\xc4\xaf\xc5\xbeo \xc4\xaf FK Daugava R\xc4\xabga, kur \xc5\xbeaid\xc4\x97 iki savo futbolininko karjeros pabaigos 1989 m._NEWLINE_Starkovas TSRS \xc4\x8dempionate su FK Daugava R\xc4\xabga praleido 303 rungtynes ir peln\xc4\x97 110 \xc4\xafvar\xc4\x8di\xc5\xb3.\n_START_SECTION_\nTrenerio karjera\n_START_PARAGRAPH_\nBaig\xc4\x99s futbolininko karjer\xc4\x85 1990 m. Starkovas i\xc5\xa1vyko \xc4\xaf Maskv\xc4\x85, kur pabaig\xc4\x97 trenerio kursus. Trenerio karjer\xc4\x85 Starkovas prad\xc4\x97jo klube FK Daugava kaip trenerio Janio Skredelio pad\xc4\x97j\xc4\x97jas. 1992 m. Starkovas tapo Latvijos U-21 futbolo rinktin\xc4\x97s treneriu, kuriai vadovavo nuo 1992 iki 1994 m. 1993 m. Aleksandras Starkovas tapo Skonto FC vyriausiuoju treneriu ir su klubu i\xc5\xa1kovojo 11 Latvijos \xc4\x8dempion\xc5\xb3 titul\xc5\xb3, bei 6 Latvijos taures. Nuo 1995 iki 2001 m. Starkovas buvo Latvijos vyr\xc5\xb3 futbolo rinktin\xc4\x97s vyriausi\xc5\xb3j\xc5\xb3 treneri\xc5\xb3 Janio Gilio, Revazo Dzodzua\xc5\xa1vili ir Gario D\xc5\xbeonsono pad\xc4\x97j\xc4\x97jas._NEWLINE_2001 m. pavasar\xc4\xaf Starkovas tapo Latvijos rinktin\xc4\x97s vyriausiuoju treneriu. Kaip vyriausiasis treneris Starkovas daugiausia pasiek\xc4\x97 2004 m. Europos \xc4\x8dempionato kvalifikaciniame cikle, grup\xc4\x97s turnyre nugal\xc4\x97jo \xc5\xa0vedijos, Lenkijos ir Vengrijos rinktines, bei atkrintamosiose rungtyn\xc4\x97se susumavus 2 var\xc5\xbeyb\xc5\xb3 rezultatus 3:2 \xc4\xafveik\xc4\x97 Turkijos rinktin\xc4\x99. Latvijos rinktin\xc4\x97 pirm\xc4\x85 kart\xc4\x85 istorijoje pateko \xc4\xaf Europos \xc4\x8dempionato finalin\xc4\xaf turnyr\xc4\x85. 2004 m. bir\xc5\xbeel\xc4\xaf Starkovas vadovavo Latvijos rinktinei Portugalijoje vykstan\xc4\x8diame Europos \xc4\x8dempionate, kuri pralaim\xc4\x97jo \xc4\x8cekijos (1:2) ir Nyderland\xc5\xb3 (0:3) rinktin\xc4\x97ms, bei lygiosiomis (0:0) su\xc5\xbeaid\xc4\x97 su Vokietija. 2004 m. pabaigoje po skandaling\xc5\xb3 var\xc5\xbeyb\xc5\xb3 su Portugalijos rinktine, kuriose Starkov\xc4\x85 d\xc4\x97l abejojimo teis\xc4\x97jo sprendimu diskvalifikavo kelioms var\xc5\xbeyboms. Jo viet\xc4\x85 u\xc5\xbe\xc4\x97m\xc4\x97 Jurijus Andrejevas._NEWLINE_2004 m. pabaigoje Starkovs tapo Rusijos klubo Maskvos Spartak vyriausiuoju treneriu. Su klube 2005 m. jis laim\xc4\x97jo Rusijos vice\xc4\x8dempiono titul\xc4\x85. 2006 m. pavasar\xc4\xaf Starkovas pasitrauk\xc4\x97 i\xc5\xa1 pareig\xc5\xb3 d\xc4\x97l nesutarim\xc5\xb3 su kai kuriais \xc5\xbeaid\xc4\x97jais. 2006 m. bir\xc5\xbeel\xc4\xaf Starkovas tapo Skonto FC sporto direktoriu. \xc5\xa0iose pareigose dar nepraleid\xc4\x99s met\xc5\xb3 Aleksandras Starkovas v\xc4\x97l buvo paskirtas Latvijos rinktin\xc4\x97s vyriausiuoju treneriu, kai i\xc5\xa1 pareig\xc5\xb3 pasitrauk\xc4\x97 Jurijus Andrejevas.'